Publication: Magyar Közlöny
Issue: MK-2005-90 (Year: 2005, Number: 90)
Era: 2004-2010
Section: 1. számú melléklet az 54/2005. (VI. 30.) GKM rendelethez
Paragraph Index: 291

1. részének követelményei szerint kell tervezni. 4.2.2 A 4.2 osztály 1.b) sorszáma alá tartozó anyagok fuvarozására használt tankkonténerek valamennyi alkatrészének villamosan földelhetõnek kell lenniük. 4.2.3 A 4.1.1 4.1.3 és 4.1.5. pontok alá tartozó anyagok fuvarozására használt tartányokon minden nyílást a folyadék szintje felett kell elhelyezni. Az 1.2.16. pont szerinti tisztítónyílások nem engedélyezettek. 4.3 Szerelvények 4.3.1 A 4.1.1–4.1.3 és a 4.1.5 pontok alá tartozó anyagok fuvarozására használt tartányoknak légmentesen zárhatónak, és a záróelemnek reteszelhetõ sapkával védettnek kell lenni. A folyadékszint alatt a tartány falán semmiféle csõáttörés vagy csõcsonk sem lehet. 4.3.2 A 4.1.4. pontok alá tartozó anyagok, a 4.3. osztály 11.a) sorszáma alá tartozó 1407 cézium és a 1423 rubídium kivételével, a 4.1.6 és a 4.1.7 pont alá tartozó anyagok fuvarozására használt tartányok alulról üríthetõek is lehetnek. A cézium és rubídium fuvarozására használt tartányok nyílásait légmentesen záró és reteszelhetõ sapkával kell ellátni. 4.3.3 A 4.1.2 pont alá tartozó anyagok fuvarozására használt tartányoknak ezenkívül a következõ elõírásoknak kell megfelelniük: 4.3.3.1 A melegítõ berendezés csak a tartány külsejére szerelhetõ fel. A foszfor eltávolítására használt csövet azonban fûtõköpennyel lehet ellátni. A köpeny fûtõkészülékét úgy kell beállítani, hogy a foszfor hõmérséklete ne emelkedjen a tartány töltési hõmérséklete fölé. 4.3.3.2 A tartányt a foszforszint ellenõrzésére mérõberendezéssel kell ellátni, és ha védõfolyadékként vizet használnak, olyan rögzített szintjelzéssel kell ellátni, amely a megengedett legmagasabb vízszintet mutatja. 4.3.4 Ha a 4.1.1, a 4.1.3, a 4.1.5 pont alá tartozó anyagok fuvarozására használt tartányok biztonsági szelepekkel vannak ellátva, a szelepek elé hasadótárcsát kell helyezni. A hasadótárcsa és a biztonsági szelep elhelyezésének meg kell felelnie az illetékes hatóság elõírásainak. 4.3.5 A 4.1.6 pont alá tartozó anyagok fuvarozására használt tartányokat ezenkívül nehezen gyulladó anyagból készített hõszigeteléssel kell ellátni. 4.3.6 Ha a 4.1.4 pont alá tartozó anyagok fuvarozására használt tartányok el vannak látva hõszigeteléssel, az ilyen hõszigetelést nehezen gyulladó anyagból kell készíteni. 4.3.7 A 4.1.6 pont alá tartozó anyagok fuvarozására használt tartányok elláthatók 20 kPa és 30 kPa (0,2 bar és 0,3 bar) közötti nyomáskülönbség hatására automatikusan kifelé vagy befelé nyíló szelepekkel. 4.4 A gyártási típus jóváhagyása Nincsenek különleges elõírások. 4.5 Vizsgálatok 4.5.1 A 4.1.1 pont alá tartozó anyagok fuvarozására használt tartányokat üzembe helyezés elõtt és idõszakosan legalább 1 MPa (10 bar) nyomással kell a folyadéknyomás-próbának alávetni. Ezen tartányok mindegyikének anyagát és hegesztési varratait az 1.2.3 pont és a 2.2 függelék elõírásai szerint kell megvizsgálni. 4.5.2 A 4.1.2–4.1.5 pont alá tartozó anyagok fuvarozására használt tartányokat üzembe helyezés elõtt és idõszakosan legalább 0,4 MPa (4 bar) túlnyomással kell a folyadéknyomás-próbának alávetni. Az 1.5.5 pont elõírásaitól eltérõen a 1.4.4 pont alá tartozó anyagok fuvarozására használt tartányokat legalább nyolcévenként kell idõszakos vizsgálatnak alávetni, aminek ki kell terjednie a megfelelõ készülékkel végzett vastagságellenõrzésre. Ilyen tartányoknál az 1.5.6 pont szerinti tömörségi próbát és valamennyi alkatrész funkcionális ellenõrzését legalább négyévenként kell elvégezni. 4.5.3 A 4.1.6 és a 4.1.7 pont alá tartozó anyagok fuvarozására használt tartányokat üzembe helyezés elõtt és idõszakosan az 1.1.3.9 pontban meghatározott számítási nyomással kell a folyadéknyomáspróbának alávetni. 4.6 Jelölés 4.6.1 A 4.1.1 pont alá tartozó anyagok fuvarozására használt tartányokat az 1.6.2 pontban elõírtakon kívül el kell látni a „Fuvarozás alatt tilos kinyitni, öngyulladásra hajlamos” felirattal. A 4.1.3-4.1.5 pont alá tartozó anyagok fuvarozására használt tartányokat az 1.6.2 pontban elõírtakon kívül el kell látni a „Fuvarozás alatt tilos kinyitni, vízzel érintkezve gyúlékony gázokat fejleszt” felirattal. Ezeket a feliratokat az engedélyezõ ország egyik hivatalos nyelvén kell szövegezni, valamint, egy vagy két nyelven az alábbiak közül: kínai, orosz vagy német, hacsak a nemzetközi díjszabások vagy a vasutak közötti megállapodások mást nem írnak elõ. 4.6.2 A 4.3 osztály 1.a) sorszáma alá tartozó anyagok fuvarozására használt tartányokon az 1.6.2 pontban elõírt táblán fel kell még tüntetni az engedélyezett anyagok megnevezését és minden egyes anyagra a tartány megengedett legnagyobb töltési tömegét kg-ban. Az 1.6.2 pontban a fuvarozott anyagokra megadott raksúlynak meg kell felelnie a tartány legnagyobb megengedett töltési tömegének. 4.7 Üzemeltetés 4.7.1.1 A 4.2 osztály 11.a) és 22. sorszáma alá tartozó anyagokat, ha védõközegként víz használatos, a töltés idõpontjában legalább 12 cm vízréteggel kell fedni, a töltési fok 60 °C-on nem haladhatja meg a 98%- ot. Ha védõközegként nitrogén használatos, a töltési fok 60 °C-on nem haladhatja meg a 96%-ot. A fennmaradó teret nitrogénnel kell megtölteni oly módon, hogy még lehûlés után se csökkenjen a nyomás az atmoszférikus nyomás alá. Emellett a tartányt légmentesen kell lezárni. 4.7.1.2 Az olyan tisztítatlan, üres tartányokat, amelyeket a 4.2 osztály 11.a) és 22. sorszáma alá tartozó anyagok fuvarozására használtak, úgy lehet fuvarozásra feladni, ha – vagy nitrogénnel vannak megtöltve; – vagy ûrtartalmuk legalább 96–98%-áig vízzel vannak megtöltve. Október 1. és március 31. között a víznek elegendõ mennyiségû fagyásgátló szert kell tartalmaznia, ami megakadályozza a víz megfagyását a fuvarozás során a legalacsonyabb hõmérsékleten is. A fagyásgátló anyag nem fejthet ki korróziós hatást és nem lehet hajlamos a foszforral való reakcióra. 4.7.2 A 4.2 osztály 31-33. sorszáma és a 4.3 osztály 2.a), 3.a) és 3.b) sorszáma alá tartozó anyagokat tartalmazó tartányokat legfeljebb ûrtartalmuk 90%-áig szabad megtölteni; a folyadék átlagos 50 °C hõmérsékletén biztonság céljából 5% szabad teret kell hagyni. A fuvarozás alatt az anyagnak inert gázréteg alatt kell lennie, amelynek túlnyomása nem lehet 50 kPa-nál (0,5 bar-nál) kevesebb. A tisztítatlan, üres tartányokat fuvarozásra történõ átadáskor legalább 50 kPa (0,5 bar) nyomáson inert gázzal kell megtölteni. 4.7.3 A 4.3 osztály 1.a) sorszáma alá tartozó 1183 etil-diklór-szilán, 1242 metil-diklór-szilán és 1295 triklórszilán esetén a töltési fok nem haladhatja meg ûrtartalom literenként a 0,93, 0,95 illetve 1,14 kg-ot, ha a töltés tömegre történik. Ha a töltés térfogatra történik, valamint a 4.3 osztály 1.a) sorszáma alatt név szerint nem említett (m.n.n.) klór-szilánok esetén a töltési fok nem haladhatja meg a 85%-ot. 4.7.4 A 4.1 osztály 5. és 15. sorszáma alá tartozó anyagokat tartalmazó tartányokat legfeljebb ûrtartalmuk 98%-áig szabad megtölteni. 4.7.5 A 4.3 osztály 11.a) sorszáma alá tartozó 1407 cézium és 1423 rubídium fuvarozásánál az anyagot inert gázzal kell fedni. A 4.3 osztály 11.a) sorszáma alá tartozó egyéb anyagokat tartalmazó tartányokat a fuvarozásra tilos addig feladni, amíg az anyag nem szilárdult meg teljesen és nincs inert gázzal fedve. Az olyan tisztítatlan, üres tartányokat, amelyek a 4.3 osztály 11.a) sorszáma alá tartozó anyagokat tartalmazták, inert gázzal kell megtölteni. A tartányokat légmentesen kell lezárni. 4.7.6 A 4.2 osztály 1.b) sorszáma alá tartozó anyagok berakásakor a berakott áru hõmérséklete nem haladhatja meg a 60 °C-ot. A berakott áru hõmérséklete legfeljebb 80 °C lehet akkor, ha a berakás során nem képzõdnek izzó részek, és tartány légmentesen zárt. Ha berakás után a tartányok túlnyomás alatt vannak (pl. sûrített levegõvel) tömítettségét ellenõrizni kell. A fuvarozás alatt a nyomás nem csökkenhet az atmoszférikus nyomás alá. Ellenkezõ esetben ürítés elõtt a tartányba inert gázt kell bevezetni. 5. Különleges elõírások: az 5.1 osztályra: Gyújtó hatású anyagok az 5.2 osztályra: Szerves peroxidok 5.1 Alkalmazási terület 5.1.1 Az 5.1 osztály következõ anyagai fuvarozhatók tankkonténerekben: 5.1.1.1 Az 5. sorszám alá tartozó anyagok; 5.1.1.2 Az 1-4., a 11., a 13., a 16., a 17., a 22. és a 23. sorszám a) vagy b) betûje alá tartozó erõsen gyújtó hatású és gyújtó hatású anyagok, amelyeket folyékony vagy olvasztott állapotban fuvaroznak; 5.1.1.3 A 20. sorszám alá tartozó 2426 folyékony ammónium-nitrát. 5.1.1.4 Az 1., a 11., a 13., a 16., a 18., a 22. és a 23. sorszám c) betûje alá tartozó enyhén gyújtó hatású anyagok, amelyeket folyékony állapotban fuvaroznak; 5.1.1.5 A 11., a 13–18., a 21–27., a 29. és a 31. sorszám b) vagy c) betûje alatt felsorolt porszerû vagy szemcsés anyagok. 5.1.2 Az 5. osztály 9.b) és 10.b) sorszáma alá tartozó anyagok tankkonténerben fuvarozhatók a származási ország illetékes hatósága által meghatározott feltételek között, ha a vizsgálatok alapján (lásd a 5.4.2 pontot) az illetékes hatóság úgy ítéli, hogy az ilyen fuvarozási tevékenység biztonságosan végrehajtható. Ha a származási ország nem valamely SZMGSZ-tagország, ezeket a feltételeket a küldemény által érintett elsõ SZMGSZ-tagország illetékes hatóságának kell elismernie. Megjegyzés: Az 5.1 osztály 1.a) sorszáma alá tartozó 2015 „stabilizált hidrogén-peroxid vizes oldat 60%-nál több hidrogén-peroxid tartalommal” anyag fuvarozása a Belorusz Köztársaságba, a Lett Köztársaságba a Litván Köztársaságba, az Oroszországi Föderációba, Ukrajnába vagy a fenti országok területén átmenetben csak elõzetes egyeztetés után történhet. 5.2 Gyártás 5.2.1 A 5.1 osztály anyagainak fuvarozására használt tartányokat az 5.2.1.1-5.2.1.3. pontok alapján kell méretezni. 5.2.1.1 Az 5.1.1.1 pont alá tartozó anyagok fuvarozására használt tartányokat legalább 1 MPa (10 bar) számítási nyomásra kell méretezni. 5.2.1.2 Az 5.1.1.2, 5.1.1.3. és 5.1.2. pont alá tartozó anyagok fuvarozására használt tartányokat legalább 0,4 MPa (4 bar) számítási nyomásra kell méretezni. 5.2.1.3 Az 5.1.1.4 pont alá tartozó folyékony anyagok és az 5.1.1.5 pont alá tartozó porszerû vagy szemcsés anyagok fuvarozására használt tartányokat a jelen függelék 1. Részének követelményei szerint kell tervezni. 5.2.2 Az 5.1.1.2. pont 1. sorszáma alá tartozó anyagok fuvarozására használt tartányokat és szerelvényeiket legalább 99,5%-os tisztaságú alumíniumból vagy olyan alkalmas acélból kell készíteni, ami nem hajlamos a hidrogén-peroxid elbontására. 5.2.3 Az 5.1.1.3. pont anyagainak fuvarozására használt tartányokat ausztenites acélból kell készíteni. 5.2.4 Az 5.1 osztály 1.a), 3.a) és 5. sorszáma alá tartozó anyagok fuvarozására használt tartányok minden nyílásának a folyadékszint felett kell lennie. Ezenkívül az 1.2.16 pont szerinti tisztítónyílások nem engedélyezettek. 5.3 Szerelvények 5.3.1 Az 5.1. osztály 1.a) sorszáma alá tartozó 2015 „stabilizált hidrogén-peroxid vizes oldat 60 és 70% közötti hidrogén-peroxid tartalommal” anyag fuvarozására használt tartányoknál a nyílások lehetnek a folyadékszint alatt is. Ebben az esetben a tartány ürítõberendezését leeresztõ berendezéssel kell ellátni az 1.3.2. pontnak megfelelõen. 5.3.2 A tartány külsõ csõkarmantyúinak csatlakozásait olyan anyagból kell készíteni, amely nem hajlamos a hidrogén-peroxid lebontására. 5.3.3 Az 5.1 osztály 1. vagy 20. sorszám alá tartozó anyagok fuvarozására használt tartányok felsõ részén olyan zárószerkezetet kell elhelyezni, amely megakadályozza a tartányban a szállított anyag bomlásából adódó a túlnyomás kialakulását, a folyadék kiszivárgását és idegen anyagoknak a tartányba bejutását. A 20. sorszám alá tartozó 2426 folyékony ammónium-nitrát fuvarozására használt tartányok zárószerkezeteit úgy kell kialakítani, hogy a fuvarozás során a megszilárduló ammónium-nitrát ne okozza a szerkezet eltömõdését. Az 1.b) és 1.c) sorszám alá tartozó anyagok fuvarozására használt tartányokat és üzemi szerelvényeiket úgy kell kialakítani, hogy megakadályozzák idegen anyagoknak a tartányba bejutását, a folyadék kiszivárgását és a tartányban az anyag bomlásából adódó túlnyomás kialakulását. 5.3.4 Ha az 5.1 osztály 20. sorszáma alá tartozó folyékony ammónium-nitrát forró, tömény oldatának fuvarozására használt tartányok hõszigetelõ anyaggal vannak borítva, az anyagnak szervetlennek és éghetõ anyagoktól teljesen mentesnek kell lennie. 5.3.5 Az 5.2.1 pont alá tartozó anyagok fuvarozására használt tartányokat a 2.3.4.1 pont elõírásainak megfelelõ hõszigeteléssel kell ellátni. A védõtetõt és a tartány általa nem fedett minden részét, illetve a teljes hõszigetelés külsõ felületét vagy fehérre kell festeni, vagy világos színû, metál fényezésûnek kell lennie. A festést minden fuvarozás elõtt meg kell tisztítani és sárgulás vagy sérülés esetén fel kell újítani. A hõszigetelésnek nem szabad semmiféle gyúlékony anyagot tartalmaznia. 5.3.6 Az 5.1.2 pont alá tartozó anyagok fuvarozására használt tartányokat hõmérséklet érzékelõ szerkezetekkel kell ellátni. 5.3.7 Az 5.1.2 pont alá tartozó anyagok fuvarozására használt tartányokat biztonsági szelepekkel és vészlefúvó szerkezetekkel kell ellátni. Vákuumszelepek is használhatók. A vészlefúvó szerkezeteknek a szerves peroxid tulajdonságai és a tartány szerkezeti jellemzõi alapján meghatározott nyomáson kell mûködésbe lépniük. A tartánytestben olvadóbetétek nem engedélyezettek. A biztonsági szelepeknek és a vészlefúvó szerkezeteknek az alábbi feltételeknek kell megfelelniük: 5.3.7.1 A biztonsági szelepeket arra használják, hogy megakadályozza a tartányban a +50 °C-on keletkezõ bomlástermékek és felszabaduló gõzök okozta lényeges nyomásnövekedést. A biztonsági szelep(ek) nyitónyomását és teljesítményét az 5.4.2 pontban elõírt vizsgálatok eredményei alapján kell meghatározni. A nyitónyomás azonban semmi esetre sem lehet akkora, hogy a tartány felborulása esetén a szelepen keresztül folyadék szabadulhasson ki. 5.3.7.2 A vészlefúvó szerkezetek rugóterhelésû vagy hasadótárcsás típusúak lehetnek. Lehetõvé kell tenniük minden bomlástermék és gõz eltávolítását, amely az öngyorsuló bomlás alatt fejlõdik, vagy akkor, ha legalább egy óráig olyan láng veszi körül, amely a következõ összefüggéssel jellemezhetõ: q = 70961·F·A0,82 ahol: q - hõelnyelés, W A - nedvesített felület. m2 F - szigetelési együttható, amely – nem szigetelt tartányokra F = 1 ; U(923-TPO ) – szigetelt tartányokra F = , ahol: U = K/L – a szigetelõréteg hõátviteli együtthatója [Wm-2·K-1 ] K – a szigetelõ réteg hõvezetõképessége [Wm-1·K-1 ] L – a szigetelõréteg vastagsága, m TPO – a peroxid hõmérséklete lefúváskor, K Ezen szerkezetek nyitónyomásának nagyobbnak kell lennie, mint az 5.3.7.1 pontban elõírt érték és az 5.4.2 pontban elõírt vizsgálatok eredményei alapján kell meghatározni. A vészlefúvó szerkezetet úgy kell méretezni, hogy a tartányban a legnagyobb nyomás soha ne haladja meg a tartány próbanyomását. 5.3.7.3 Az 5.1.2 pont alá tartozó anyagok fuvarozására használt, teljes hõszigetelésû tartányoknál a nyomáscsökkentõ készülékek teljesítményét és beállítását a felület 1%-át kitevõ szigetelés veszteséget feltételezve kell meghatározni. 5.3.7.4 A tartányok alacsony nyomású vákuumszelepeit és biztonsági szelepeit lángzárral kell ellátni, akkor is, ha a fuvarozandó anyagok és azok bomlástermékei nem éghetõek. A lefúvási teljesítménynek a lángzáró által okozott csökkenésére figyelemmel kell lenni. 5.4 A gyártási típus jóváhagyása 5.4.1 Az 5.1 osztály 20. sorszáma alá tartozó 2426 ammónium-nitrát fuvarozására jóváhagyott tankkonténereket nem szabad szerves anyagok fuvarozására jóváhagyni. 5.4.2 Az 5.1.2 pont alá tartozó anyagok fuvarozására használt tartányok típusjóváhagyásához vizsgálatokat kell végezni: – annak bizonyítására, hogy a fuvarozott anyag összeférhetõ minden olyan anyaggal, amellyel a fuvarozás során érintkezésbe kerül; – hogy megfelelõ adatok álljanak rendelkezésre ahhoz, hogy a tartány szerkezeti jellemzõit is figyelembe véve a biztonsági szelepek és a nyomáscsökkentõ készülékek tervezhetõk legyenek; és – az anyag biztonságos fuvarozásához szükséges különleges követelmények meghatározásához. A vizsgálatok eredményeit fel kell tüntetni a tartány típusjóváhagyási bizonyítványában. 5.5 Vizsgálatok 5.5.1 Az 5.1.1.1, 5.1.1.2 és 5.1.1.3 pont alá tartozó anyagok fuvarozására használt tartányokat üzembe helyezés elõtt és idõszakosan legalább 0,4 MPa (4 bar) nyomással kell a folyadéknyomás-próbának alávetni. Az 5.1 osztály 1. sorszáma alá tartozó anyagok fuvarozására használt, tiszta alumíniumból készült tartányokat üzembe helyezés elõtt és idõszakosan elegendõ 250 kPa (2,5 bar) nyomással a folyadéknyomás-próbának alávetni. 5.5.2 Az 5.1.1.4 és az 5.1.1.5 és 5.1.2. pont alá tartozó anyagok fuvarozására használt tartányokat üzembe helyezés elõtt és idõszakosan a meghatározott számítási nyomással (1.1.3.9. pont) kell a folyadéknyomás-próbának alávetni. 5.6 Jelölés 5.6.1 Az 5.1 osztályra nincsenek különleges elõírások. 5.6.2 Az 5.1.2 pont alá tartozó anyagok fuvarozására használt tartányokat az 1.6.1 pontban elõírt fémlapon vagy a tartány falán (ha az úgy van megerõsítve, hogy szilárdságát nem csökkenti) a következõ kiegészítõ adatokat kell feltüntetni domborítással vagy más hasonló módon: – az anyag kémiai megnevezése engedélyezett koncentrációjával együtt. 5.7 Üzemeltetés 5.7.1 A tartány belsejét és a 5.1.1 és az 5.1.2 pont alá tartozó anyagokkal érintkezésbe kerülõ minden alkatrészét tisztán kell tartani. A szivattyúkhoz, szelepekhez és egyéb készülékekhez a betöltött termékkel veszélyesen reagáló kenõanyag nem használható. 5.7.2 Az 5.1 osztály 1.a), 2.a) és 3.a) sorszáma alá tartozó anyagok fuvarozására használt tartányokat 15 °C hivatkozási hõmérsékleten legfeljebb ûrtartalmuk 95%-áig szabad megtölteni. Az 5.1 osztály

Source: https://magyarkozlony.hu/hivatalos-lapok/67999aaa35f8552be17fec6ce4bd7263e9e57266/dokumentumok/83f551493ccc674c35d0d800bdc7cb48a69fd11a/letoltes